open-index/open-wikipedia-markdown huggingface dataset:
যশোর সরকারি পলিটেকনিক ইনস্টিটিউট

**যশোর সরকারি পলিটেকনিক ইনস্টিটিউট** বাংলাদেশের যশোর জেলায় উত্তরে শেখহাটি গ্রামে নিউ টাউনের কাছে অবস্থিত একটি সরকারি পলিটেকনিক ইনস্টিটিউট। এটি মোট ১৫ একর জমির উপর নির্মিত হয়েছে।

## ইতিহাস
১৯৬৪ সালে ১৫ একর জমির ওপর এটি প্রতিষ্ঠিত হয়। শুরুতে সিভিল এবং পাওয়ার এই দুইটি কারিগিরি বিষয় পড়ানোর ব্যবস্থা থাকলেও ১৯৬৯-৭০ সালে মেকানিক্যাল, টেকনোলজি বিষয়ে পাঠদান চালু হয়। পরবর্তীতে এর সাথে যোগ হয় ইলেক্ট্রিক্যাল, ইলেক্ট্রনিক, কম্পিউটার ও টেলিকমিউনিকেশন টেকনোলজি।

ডিপ্লোমা ইন ইঞ্জিনিয়ারিং কোর্সে ১৯৬৪-৬৫ খ্রিষ্টাব্দে প্রথম বর্ষে ৮৩ জন ছাত্র ছিল। বর্তমানে ০৭ (সাত) টি টেকনোলজিতে ১ম ও ২য় শিফট সহ শিক্ষার্থীর সংখ্যা ২৬৮৮ এবং বর্তমান কর্মরত শিক্ষক-কর্মচারীর সংখ্যা ১৪২ জন।

প্রতিষ্ঠানের ছাত্র ছাত্রীদের জন্য দুটটি পৃথক হোস্টেল আছে। শহীদ অধ্যক্ষ সুলতান উদ্দিন ছাত্রাবাস এর সামনে একটি মাঠ আছে যেখানে হোস্টেল এর ছেলেরা খেলা করে।

## বিভাগ সমূহ
*কম্পিউটার প্রকৌশল
*টেলিকমিউনিকেশন প্রকৌশল
*সিভিল টেকনোলজি
*পাওয়ার ইঞ্জিনিয়ারিং
*যন্ত্র প্রকৌশল
*ইলেকট্রনিক্স প্রযুক্তি।
*ইলেকট্রিক্যাল প্রযুক্তি

## হোস্টেল
*শহীদ অধ্যক্ষ সুলতান উদ্দিন ছাত্রাবাস।
* কপোতাক্ষ ছাত্রীনিবাস।

## সহযোগী সংগঠন
*যশোর পলিটেকনিক প্রাক্তণী, যশোর পলিটেকনিক ইনস্টিটিউট-এর একটি সহযোগী সংগঠন। ৫০ বছর পূর্তি উপলক্ষ্যে এই সংগঠন বেশ ভূমিকা রাখে
। এর প্রতিষ্ঠাতা সভাপতি বীরমুক্তিযোদ্ধা মোঃ ইদ্রিস আলী।
এর অস্থায়ী প্রধান কার্যলয় বর্তমান ঢাকাতে অবস্থিত।
*জেপিআই ব্লাড ব্যাংক
*রোভার স্কাউট

## তথ্যসূত্র

## বহিঃসংযোগ
* অফিসিয়াল ওয়েবসাইট 

বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:যশোর জেলার শিক্ষাপ্রতিষ্ঠান
বিষয়শ্রেণী:১৯৬০-এর দশকে পূর্ব পাকিস্তানে প্রতিষ্ঠিত
বিষয়শ্রেণী:খুলনা বিভাগের পলিটেকনিক ইনস্টিটিউট
তুরান

**তুরান** (), আক্ষরিক অর্থ “তুরদের দেশ”, হল মধ্য এশিয়ার একটি অঞ্চল। এই শব্দটি ইরানি উৎস থেকে উৎপত্তি লাভ করেছেন। আভেস্তায় সর্বপ্রথম এর দেখা পাওয়া যায় যাতে তুইরিয়াকে একটি ইরানি গোত্র বলা হয়েছে। পরবর্তী সময়ে পরে তুরান শব্দটি অইরানিয় অঞ্চল বোঝানোর জন্য সমার্থক হিসেবে ব্যবহৃত হতে থাকে, বিশেষত তুর্কিদের আবাসস্থল হিসেবে। ফেরদৌসীর শাহনামায়ও তুরানের উল্লেখ রয়েছে।

## আরও দেখুন
* অইরানি
* প্যান টার্কিজম
* তুরানি ভাষা
* তুরানি জাতি
* তুরানিজম
* বালুচিস্তানের ইতিহাস

## আরও পড়ুন
* 'Centre and Periphery in Late Protohistoric Turan: the Settlement Pattern', in: Hiirtel, H. (ed.) South Asian Archaeology 1979, Berlin
* Archäologie in Iran und Turan - Verlag Philipp von Zabern GmbH. Publisher - Verlag Marie Leidorf GmbH (Volume 1-3)

## তথ্যসূত্র

## বহিঃসংযোগ
* Iranians and Turanians in the ''Avesta'' 
* Der Schatten von Turan (a history of the Turan ideology – *in German*)
* Hunmagyar.org (a representative of the controversial Turanian theory)
* TURAN  (Turkish Turan ideology)

বিষয়শ্রেণী:মধ্য এশিয়ার ইতিহাস
বিষয়শ্রেণী:শাহনামা
বিষয়শ্রেণী:ঐতিহাসিক অঞ্চল
শওকত আকবর

**শওকত আকবর** (৭ মার্চ ১৯৩৭ - ২৩ জুন ২০০০) একজন বিখ্যাত বাংলা চলচ্চিত্র অভিনেতা। ১৯৬৪ সালে  এইতো জীবন’ ছবির মাধ্যমে রূপালি জগতে প্রবেশ করেন। শওকত আকবর মুলত নায়ক এবং সহ অভিনেতা  দুটো চরিত্রেই অভিনয় করে থাকলেও  সহ অভিনেতা  হিসেবে বেশি পরিচিত, এছাড়া তিনি বহু ছবিতে রাজার চরিত্রে অভিনয় করেছেন। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। তাকে বাংলাদেশের চলচ্চিত্র শিল্পের অন্যতম সহ-অভিনেতা হিসেবে বিবেচনা করা হয়। বেদের মেয়ে জোসনা ছবিতে রাজার চরিত্রে অভিনয় এখনও মানুষের মনে দাগ কেটে আছে। ১৯৬৩ থেকে ১৯৯৫ সাল পর্যন্ত শওকত আকবর বাংলা ও উর্দু মিলিয়ে আড়াইশ’ ছবিতে অভিনয় করেন।

## প্রাথমিক জীবন
শওকত আকবরের  শৈশব কাল কেটেছে কলকাতার হুগলীতে। স্কুলজীবনে তিনি হুগলি স্কুলে পড়াশোনা করেন। তার পিতা ছিলেন হুগলির ইসলামিক কলেজের প্রভাষক। স্কুলজীবন থেকেই  সিনেমা দেখার পর অভিনয়ের প্রতি অনেকটা আসক্তি হয়ে পরেন।  স্কুলজীবনে তিনি স্টেজে অভিনয় শুরু করে দেন। প্রথম ‘দেবদাস’ নাটকে অভিনয় করেন। তখন তার বয়স ছিল প্রায় ১৫ বছর। সে সময় শওকত আকবর হুগলিতে ছিলেন। ১৯৫০ সালে বর্ধমান জেলায় হিন্দু-মুসলমান দাঙ্গা শুরু হলে পরিবারের সদস্যদের সঙ্গে তৎকালীন পূর্ববাংলার ঢাকায় চলে এলেন। ম্যাট্রিক পাস করেন ১৯৫২ সালে। এর পরের বছর মেডিকেল কলেজে এলএমএফ কোর্সে ভর্তি হন। চিকিৎসা শাস্ত্রে পড়ালেখা করার পরও শেষ পর্যন্ত তিনি অভিনয়কে বেছে নিলেন এবং  হলেন বাংলা চলচ্চিত্রের একজন প্রথিতযশা অভিনেতা।

## মৃত্যু
শওকত আকবর ২০০০ সালের ২৩ জুন লন্ডনে মারা যান। লন্ডনেই মুসলিম কবরস্থানে তিনি চিরনিদ্রায় শায়িত রয়েছেন।

## চলচ্চিত্র তালিকা ও চরিত্র
### বাংলা চলচ্চিত্র

*হাঙর নদী গ্রেনেড (১৯৯৭)
*টাকার পাহাড় (১৯৯৩)
*বেদের মেয়ে জোসনা (১৯৮৯) বঙ্গরাজ
*বেদের মেয়ে জোসনা (কলকাতা)
*শঙ্খমালা
*ছুটির ঘণ্টা (১৯৮০)
*অবুঝ মন (১৯৭২)
*এইতো জীবন (১৯৬৪)
*আলোর পিপাসা
*অভিশাপ
*মিলন
*সাগর
*জংলী ফুল
*অবুঝ মন
*মোমের আলো
*তালাশ
*আগুন নিয়ে খেলা
*অপরিচিতা
*ভাওয়াল সন্ন্যাসী
*সাতরং
*জীবন থেকে নেয়া,
*বড় বৌ
*টাকা আনা পাই
*মোমের আলো
*নতুন সুর
*মেঘ ভাঙা রোদ
*জানাজানি
*আপন দুলাল
*ইশারা
*অবুঝ মন
*ফকির মজনু শাহ

### উর্দু চলচ্চিত্র
*দিল এক মিশা
*পুণম কি রাত
*ওয়েটিংরুম
*পয়েসে
*চলো মান গায়ে   
*ভাইয়া
*আখেরি স্টেশন
*বেরহম
*হামদাম
*গৌরী
*শরীফে হায়াত

## পুরস্কার
* জাতীয় চলচ্চিত্র আজীবন সম্মাননা পুরস্কার
* মেরিল-প্রথম আলো আজীবন সম্মাননা

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:২০০০-এ মৃত্যু
ইবনে তুলুন মসজিদ

**আহমেদ ইবনে তুলুন মসজিদ** () মিশরের কায়রোতে অবস্থিত। বলা হয়ে থাকে যে কায়রোর প্রাচীন মসজিদগুলোর মধ্যে শুধু এটিই প্রাচীন রূপে টিকে রয়েছে।

আব্বাসীয় গভর্নর আহমেদ ইবনে তুলুন এই মসজিদ নির্মাণ করেন। তিনি কার্যত স্বাধীনভাবে শাসন করতেন। ইতিহাসবিদ আল মাকরিজি ৮৭৬ খ্রিষ্টাব্দকে মসজিদ নির্মাণের সূচনা বলে স্থির করেছেন। মসজিদের শিলালিপিতে এর নির্মাণ সম্পন্নকাল হিসেবে ২৬৫ হিজরি বা ৮৭৯ খ্রিষ্টাব্দের উল্লেখ রয়েছে।

মসজিদটি জাবাল ইয়াশকুর নামক ছোট পাহাড়ের উপর অবস্থিত। সামারার বিখ্যাত মিনারের সাথে ইবনে তুলুন মসজিদের মিনারের মিল রয়েছে। স্থানীয় প্রচলিত লোককথায় বলা হয় যে মহাপ্লাবনের পর নূহ (আ) এর নৌকা আরারাত পর্বতের বদলে এখানে এসে স্থির হয়েছিল।

## গ্যালারি

Qibla of the Ibn Tulun mosque.jpg|মসজিদের মিহরাব
Interior of the sabil at the Ibn Tulun mosque.jpg|প্রাঙ্গণের মধ্যভাগে অজুখানার ভেতরের ছাদ
Cairo Ibn Tulun R01.jpg|ইবনে তুলুন মসজিদ, ১৯৯১
Minaret of the Ibn Tulun mosque.jpg|মসজিদের মিনার
Entrance mosque Ibn Tulun.jpg|মসজিদের প্রবেশপথ
Kairo Ibn Tulun Moschee BW 7.jpg|ইবনে তুলুন মসজিদের চক্রাকার মিনার
Inscription on main entrance.jpg|মূল প্রবেশপথে উৎকীর্ণ লেখা
Ibn Tolon Mosque spiral Minarat - Old Cairo (2).JPG|প্যানারোমা দৃশ্য


## তথ্যসূত্র

## বহিঃসংযোগ

* Ibn Tulun Mosque Entry on Archnet, with full bibliography.
* Early Islamic Architecture in Cairo, chapter from Doris Behrens-Abouseif's *Islamic Architecture in Cairo: an introduction,* via Archnet.
* The Ibn Tulun Mosque Architectural review
* Tulunids Dynasty Arabized Turkish Dynasty
* Mamluks Dynasty  Military slave dynasty
* Meni.utexas.edu

বিষয়শ্রেণী:৯ম-শতাব্দীর মসজিদ
বিষয়শ্রেণী:মিশরের মসজিদ
বিষয়শ্রেণী:আব্বাসীয় স্থাপত্য
বিষয়শ্রেণী:ফাতেমীয় স্থাপত্য
বিষয়শ্রেণী:মধ্যযুগের কায়রো
বিষয়শ্রেণী:কায়রোর পর্যটক আকর্ষণ
বিষয়শ্রেণী:তুলুনি রাজবংশ
বিষয়শ্রেণী:পুরনো কায়রো
বিষয়শ্রেণী:কায়রোর মসজিদ
বিষয়শ্রেণী:৯ম শতাব্দীর মসজিদ
বিষয়শ্রেণী:মিশরের স্থাপত্য
বিষয়শ্রেণী:গম্বুজসহ মসজিদ
বিষয়শ্রেণী:৯ম শতাব্দীতে মিশরে প্রতিষ্ঠিত
মুজিবনগর দিবস

প্রতিবছর ১৭ এপ্রিল বাংলাদেশে **মুজিবনগর দিবস** পালিত হয়। এই দিবসটি একটি স্বাধীন ভূখণ্ড হিসাবে বাংলাদেশের অভ্যূদয়ের সাথে বিশেষভাবে সম্পৃক্ত।

## ইতিহাস
মুক্তিযুদ্ধের কিছুদিনের মধ্যেই ১৯৭১ সালের ১০ই এপ্রিল গঠিত হয় বাংলাদেশের প্রথম প্রবাসী সরকার, যা মুজিবনগর সরকার নামে পরিচিত। ১৭ই এপ্রিল মেহেরপুর জেলার বৈদ্যনাথতলা (বর্তমান উপজেলা মুজিবনগর) গ্রামের আমবাগানে স্বাধীন বাংলাদেশের প্রথম সরকার শপথ গ্রহণ করেছিলো। শেখ মুজিবুর রহমান এই সরকারের রাষ্ট্রপতি নিযুক্ত হন। কিন্তু তিনি তখন পাকিস্তানে কারাগারে বন্দী। তাঁর অনুপস্থিতিতে উপ-রাষ্ট্রপতি, সৈয়দ নজরুল ইসলাম অস্থায়ী রাষ্ট্রপতির দায়িত্ব পালন করেন। তাজউদ্দীন আহমদ প্রধানমন্ত্রী হিসেবে দায়িত্ব গ্রহণ করেন। খন্দকার মোশতাক আহমেদ , ক্যাপ্টেন এম মনসুর আলী এবং এএইচএম কামারুজ্জামানকে মন্ত্রিসভার সদস্য হিসেবে নিয়োগ দেয়া হয়। অন্তর্বর্তী সরকার  জেনারেল এম এ জি ওসমানীকে বাংলাদেশ সেনাবাহিনীর সর্বাধিনায়ক হিসেবে নিয়োগ দেয় এবং মেজর জেনারেল আব্দুর রবকে চিফ অব স্টাফ নিযুক্ত করে। মুক্তিযুদ্ধ পরিচালনা এবং দেশে ও বিদেশে এই যুদ্ধের পক্ষে জনমত গড়ে তোলা ও সমর্থন আদায় করার ক্ষেত্রে এই সরকার গুরুত্বপূর্ণ ভূমিকা পালন করে। এই সরকার গঠনের পর থেকে অগণিত মানুষ দেশকে মুক্ত করার জন্য সশস্ত্র সংগ্রামে ঝাঁপিয়ে পড়ে।

## আরও দেখুন
* মুজিবনগর স্মৃতিসৌধ
* মুজিবনগর সরকার

## তথ্যসূত্র

## বহিঃসংযোগ

বিষয়শ্রেণী:এপ্রিল উদ্‌যাপন
বিষয়শ্রেণী:বাংলাদেশের ইতিহাস
বিষয়শ্রেণী:বাংলাদেশের স্বাধীনতা যুদ্ধ
কপোতাক্ষ নদ

**কপোতাক্ষ নদ** বাংলাদেশের দক্ষিণ-পশ্চিমাঞ্চলের খুলনা বিভাগের অন্যতম বড় নদ। নদীটি চুয়াডাঙ্গা, ঝিনাইদহ, যশোর, সাতক্ষীরা ও খুলনা জেলার ভিতর দিয়ে প্রবাহিত হয় । বাংলাদেশ পানি উন্নয়ন বোর্ড বা "পাউবো" কর্তৃক কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৩৮ ।

## উৎপত্তি
কপোতাক্ষ নদ এর উৎপত্তি চুয়াডাঙ্গা জেলার দর্শনার মাথাভাঙ্গা নদী থেকে এবং এটি পরে যশোর জেলার চৌগাছা উপজেলায় ভৈরব ও কপোতাক্ষ দুটি শাখায় বিভক্ত হয়ে খুলনা জেলার পাইকগাছা উপজেলায় কাছে শিবসা নদীতে গিয়ে পতিত হয়েছে। এর দৈর্ঘ্য ২৩৮ কিলোমিটার (১৪৮ মাইল), গড় প্রস্থ ১৫০ মিটার (৪৯০ ফুট), গভীরতা ৩.৫ থেকে ৫ মিটার (১১.৫ থেকে ১৬.৪ ফুট)। এই নদ ৮০০ বর্গকিলোমিটার এলাকাজুড়ে অবস্থিত।

## বর্তমান অবস্থা
স্থানীয় মানুষের নদবিধ্বংসী কর্মকাণ্ড এবং অসচেতনতা, স্থানীয় প্রভাবশালীদের দ্বারা নদের তীরবর্তী জায়গা দখল, পলি জমে ভরাট ইত্যাদি কারণে বর্তমানে নদটি মৃতপ্রায়। ২০১১ সালে চার বছরের মধ্যে কপোতাক্ষ নদ খনন করে শেষ করার জন্য বাংলাদেশ সরকার ২৬২ কোটি টাকা বরাদ্দ দিয়েছিল। কিন্তু সাড়ে তিন বছরে সেই খনন কাজ শেষ হয়েছে মাত্র ৩৮ ভাগ।

## সাহিত্যে কপোতাক্ষ নদ

মাইকেল মধুসূদন দত্ত তার শৈশব কাটিয়েছেন এই নদের তীরে। পরবর্তীতে তিনি যখন ফ্রান্সে ছিলেন, শৈশবের কথা স্মরণ করে প্রখ্যাত *কপোতাক্ষ নদ* নামের সনেট (চতুর্দশপদী কবিতা) রচনা করেছেন ।

কবিতাটি নিম্নরূপ:

কপোতাক্ষ নদ

-মাইকেল মধুসূদন দত্ত

সতত, হে নদ, তুমি পড় মোর মনে!

সতত তোমার কথা ভাবি এ বিরলে;

সতত (যেমতি লোক নিশার স্বপনে

শোনে মায়া-মন্ত্রধ্বনি) তব কলকলে

জুড়াই এ কান আমি ভ্রান্তির ছলনে!

বহু দেশ দেখিয়াছি বহু নদ-দলে,

কিন্তু এ স্নেহের তৃষ্ণা মেটে কার জলে?

দুগ্ধ-স্রোতোরূপী তুমি জন্মভূমি-স্তনে।

আর কি হে হবে দেখা? – যত দিন যাবে,

প্রজারূপে রাজরূপ সাগরেরে দিতে

বারি-রূপ কর তুমি; এ মিনতি, গাবে

বঙ্গজ জনের কানে, সখে, সখা-রীতে

নাম তার, এ প্রবাসে মজি প্রেম-ভাবে

লইছে যে নাম তব বঙ্গের সঙ্গীতে।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:চৌগাছা উপজেলা
বিষয়শ্রেণী:যশোর জেলার নদী
বিষয়শ্রেণী:সাতক্ষীরা জেলার নদী
বিষয়শ্রেণী:খুলনা জেলার নদী
বিষয়শ্রেণী:বাংলাদেশের নদী
খাম্বাৎ উপসাগর

ভারতবর্ষের গুজরাত রাজ্যে অবস্থিত **খাম্বাৎ উপসাগরের** পশ্চিম উপকূল দিয়ে আরব উপসাগরে পতিত হয়েছে। এর দৈর্ঘ্য ১৩০ কিলোমিটার (৮০ মাইল) এবং খাতিয়ার পেনিনসুলার পশ্চিম থেকে গুজরাতের পূর্বভাগে বিভক্ত হয়েছে। খাম্বাৎ উপসাগর তাপ্তি, মাহি ও নর্মদা নদীসমূহের মধ্যদিয়ে প্রবাহিত হয়।

## আরও দেখুন
* কচ্ছ উপসাগর
* আরব সাগর
* পারস্য উপসাগর


বিষয়শ্রেণী:গুজরাতের ল্যান্ডফর্ম
খাম্বাৎ
বিষয়শ্রেণী:আরব সাগর
খাম্বাৎ
বিষয়শ্রেণী:ভারতের ভূবেষ্টিত উপসাগর
২০১৫-এ আন্তর্জাতিক ক্রিকেট

**২০১৫ মৌসুমের আন্তর্জাতিক ক্রিকেট** () খেলা ও প্রতিযোগিতাসমূহ মে, ২০১৫ থেকে সেপ্টেম্বর, ২০১৫ তারিখ পর্যন্ত চলবে।

## মৌসুমের সার-সংক্ষেপ

## র‌্যাঙ্কিং
মৌসুম শুরুর পূর্বে দলগুলোর র‌্যাঙ্কিং নিম্নরূপ ছিল:-

## মে
### ২০১৫ আইসিসি আমেরিকাস টুয়েন্টি২০ প্রথম বিভাগ

#### পয়েন্ট তালিকা

#### চূড়ান্ত অবস্থান

### আয়ারল্যান্ডে ইংল্যান্ড

### ২০১৫ আইসিসি ইউরোপ প্রথম বিভাগ

#### পয়েন্ট তালিকা

#### চূড়ান্ত অবস্থান

### নামিবিয়ায় হংকং

### ইংল্যান্ডে নিউজিল্যান্ড

### পাকিস্তানে জিম্বাবুয়ে

## জুন
### আয়ারল্যান্ডে সংযু্ত আরব আমিরাত

### স্কটল্যান্ডে আফগানিস্তান

### ওয়েস্ট ইন্ডিজে অস্ট্রেলিয়া

### বাংলাদেশে ভারত

### নেদারল্যান্ডসে পাপুয়া নিউগিনি

### শ্রীলঙ্কায় পাকিস্তান

### আয়ারল্যান্ডে স্কটল্যান্ড

### নেদারল্যান্ডসে নেপাল

### ইংল্যান্ডে সংযুক্ত আরব আমিরাত ব কেনিয়া

## জুলাই
### বাংলাদেশে দক্ষিণ আফ্রিকা

### জিম্বাবুয়েতে ভারত

### ইংল্যান্ডে অস্ট্রেলিয়া

### আইসিসি বিশ্ব টুয়েন্টি২০ বাছাইপর্ব

#### স্থান নির্ধারণী

### স্কটল্যান্ডে নেপাল

## আগস্ট
### জিম্বাবুয়েতে নিউজিল্যান্ড

### শ্রীলঙ্কায় ভারত

### দক্ষিণ আফ্রিকায় নিউজিল্যান্ড

### Australia in Ireland

## সেপ্টেম্বর
### ভারতে দক্ষিণ আফ্রিকা

### ২০১৫ আইসিসি বিশ্ব ক্রিকেট লীগ ষষ্ঠ বিভাগ

## তথ্যসূত্র

## বহিঃসংযোগ
* 2015 season on ESPN Cricinfo

বিষয়শ্রেণী:২০১৫-এ ক্রিকেট
বিষয়শ্রেণী:২০১৫-এ আন্তর্জাতিক ক্রিকেট প্রতিযোগিতা
দক্ষিণ এশিয়ার বিশ্ব ঐতিহ্যবাহী স্থানের তালিকা

ইউনেস্কো দক্ষিণ এশিয়ার বাংলাদেশ, ভারত, শ্রীলঙ্কা, পাকিস্তান, নেপাল ও আফগানিস্তান - এ ছয়টি স্বাধীন দেশে সর্বমোট ৫৫টি বিশ্ব ঐতিহ্যবাহী স্থানের তালিকা নির্ধারণ করেছে। এ অঞ্চলে ভুটান এবং মালদ্বীপ থাকলেও দেশগুলোয় কোন বিশ্ব ঐতিহ্যবাহী স্থান নেই।

এ অঞ্চলে অবস্থানকারী ভারতে সর্বোচ্চ ৩২টি স্থান রয়েছে যা বৈশ্বিকভাবে ৬ষ্ঠ স্থানে অবস্থান করছে। তালিকায় সর্বাগ্রে নেপালের সাগরমাথা জাতীয় উদ্যানকে চিহ্নিত করা হয়। এছাড়াও  কাঠমান্ডু উপত্যকা নেপালে রয়েছে। নেপাল থেকে সর্বমোট চারটি স্থান তালিকায় ঠাঁই পেয়েছে। শ্রীলঙ্কায় ৮টি ও বাংলাদেশে ৩টি স্থান রয়েছে। পাকিস্তানে ৬টি স্থান থাকলেও একটি বিপদাপন্ন অবস্থায় আছে। আফগানিস্তানেও দুইটি স্থান থাকলেও উভয়টিই বিপন্ন হিসেবে চিহ্নিত। প্রত্যেক বছরই ইউনেস্কোর বিশ্ব ঐতিহ্যবাহী কমিটি এ তালিকায় নতুন স্থান অন্তর্ভুক্ত করে কিংবা শর্তাবলীর আলোকে বাদ দেয়। তালিকায় অন্তর্ভুক্তিতে ১০টি শর্ত আরোপ করা হয়েছে:
৬টি সাংস্কৃতিক ঐতিহ্যকেন্দ্র (i&ndash;vi) ও ৪টি প্রাকৃতিক স্থান (vii&ndash;x)। কিছু স্থান ‘মিশ্রিত স্থান’ হিসেবে বিবেচিত যাতে সাংস্কৃতিক ও প্রাকৃতিক মিশ্রণ ঘটেছে। দক্ষিণ এশিয়ায় সর্বমোট ৪৩টি সাংস্কৃতিক ও ১২টি প্রাকৃতিক স্থান রয়েছে। কিন্তু কোন মিশ্রিত স্থান অত্র অঞ্চলে নেই।

বিশ্ব ঐতিহ্যবাহী কমিটি যে-কোন স্থানকেই বিপদাপন্ন ঘোষণা করতে পারে। এ প্রসঙ্গে তারা বলেছে যে, বিশ্ব ঐতিহ্যবাহী তালিকায় অন্তর্ভুক্ত স্থানের পরিবেশ যদি সঙ্কটের মুখোমুখ হয় তাহলে স্থানটি বিপদাপন্ন হিসেবে চিহ্নিত হবে। বর্তমানে তিনটি স্থান বিপদাপন্ন। তন্মধ্যে কাঠমান্ডু উপত্যকা পূর্বেই তালিকায় স্থান পেয়েছে ও সম্ভাব্য বিপদাপন্ন স্থান হিসেবে ইউনেস্কো কর্তৃক বেশ কয়েকবার উল্লেখ করা হয়েছে।

## তালিকা

তালিকার নাম, আয়তন, রাষ্ট্রীয় অবস্থান, বছর চিহ্নিতকরণের জন্য  চিহ্নের উপর ক্লিক করে এই তালিকাকে বর্ণানুক্রমে ও উল্টো বর্ণানুক্রমে সাজানো যাবে।

:**নাম**: বিশ্ব ঐতিহ্য কমিটি কর্তৃক নির্ধারিত আনুষ্ঠানিক নামকরণ (ইংরেজিতে)
:**অবস্থান**: শহর, আঞ্চলিক বা প্রাদেশিক স্তর এবং ভূ-স্থানাঙ্ক
:**মানদণ্ড**: বিশ্ব ঐতিহ্যবাহী কমিটি কর্তৃক সংজ্ঞায়িত
:**আয়তন**: হেক্টর ও (একরকে) একক ধরে। নিরপেক্ষ এলাকার আয়তন যদি পাওয়া যায় তাহলে তা উল্লেখ করা হবে। শূন্য দিয়ে ইউনেস্কো কর্তৃক কোন তথ্য প্রকাশ না করাকে বোঝানো হয়েছে
:**সাল**: বিশ্ব ঐতিহ্যবাহী তালিকায় অন্তর্ভুক্তির বছর
:**বিবরণ**: ঐতিহ্যবাহী স্থান সম্পর্কীয় সংক্ষিপ্ত তথ্যাবলী। প্রয়োজনে বিপন্ন সাইট হিসাবে অন্তর্ভুক্তির কারণ।

## তথ্যসূত্র
;সাধারণ
*
*

;টীকা

## আরও দেখুন
*ইলোরা গুহাসমূহ
*ইউনেস্কো বিশ্ব ঐতিহ্যবাহী স্থান
* বাংলাদেশের বিশ্ব ঐতিহ্যবাহী স্থানগুলোর তালিকা
*ভারতের বিশ্ব ঐতিহ্যবাহী স্থানগুলোর তালিকা

## পাদটীকা

বিষয়শ্রেণী:এশিয়ার বিশ্ব ঐতিহ্যবাহী স্থান
বিষয়শ্রেণী:বিশ্ব ঐতিহ্যবাহী স্থানের তালিকা
আফগানিস্তানের বিশ্ব ঐতিহ্যবাহী স্থানের তালিকা

আফগানিস্তানে দুইটি স্থানকে ইউনেস্কো স্বীকৃত বিশ্ব ঐতিহ্যবাহী স্থানের মর্যাদা দেওয়া হয়েছে। এর মধ্যে বামিয়ান প্রদেশ অঞ্চলে অবস্থিত বিশালাকায় বুদ্ধমূর্তি তালিবান শাসনে ধ্বংসপ্রাপ্ত হয়। অপর বিশ্ব ঐতিহ্যবাহী স্থান জামের মিনার বর্তমানে বিপন্ন হিসেবে চিহ্নিত।

## বিশ্ব ঐতিহ্যবাহী স্থানের অবস্থান

## ঐতিহ্যবাহী স্থানগুলির তালিকা
নিম্নলিখিত সারণিতে প্রতিটি বিশ্ব ঐতিহ্যবাহী স্থান সম্পর্কে সংক্ষিপ্ত বিবরণ দেওয়া হল:
: **নাম**: বাংলা নাম ও বিশ্ব ঐতিহ্য কমিটির তালিকাভুক্ত ইংরেজি নাম (বন্ধনীতে)
: **অঞ্চল**: সংশ্লিষ্ট অঞ্চলের নাম
: **ইউনেস্কো তথ্য**: কেন্দ্রের রেফারেন্স সংখ্যা; বিশ্ব ঐতিহ্যবাহী স্থান হিসেবে স্বীকৃতিলাভের বছর; যে বিভাগে স্বীকৃতিলাভ: *(১ম)* থেকে *(৬ষ্ঠ)* বিভাগের মধ্যে হলে সাংস্কৃতিক এবং *(৭ম)* থেকে *(১০ম)* বিভাগের মধ্যে হলে প্রাকৃতিক
: **বর্ণনা**: কেন্দ্রটির সাধারণ বর্ণনা
:

## তথ্যসূত্র

*
আ
বিষয়শ্রেণী:বিশ্ব ঐতিহ্যবাহী স্থানের তালিকা
ভূতনাথ গুচ্ছ মন্দির, বাদামি, কর্ণাটক

ভূতনাথ গুচ্ছ মন্দির বালি পাথরে নির্মিত ভারতের কর্ণাটক রাজ্যের বাদামি অঞ্চলে অবস্থিত। এখানে দুটো প্রধান মন্দির অবস্থিত।এখানে একটি শান্ত নির্মল জলের হ্রদ রয়েছে যার পূর্ব দিকে প্রথম মন্দিরটি অবস্থিত,যেটির নামই আসলে ভূতনাথ মন্দির।ভূতনাথ বলতে শিব বা মহাদেবকে বোঝানো হয়।অর্থাৎ এটি একটি শিব মন্দির। মন্দিরটি অনেক আগের দক্ষিণ ভারতীয় রীতিতে নির্মিত হলেও এর বেলকনি বা বারান্দা উত্তর ভারতীয় স্থাপত্যরিতি অনুসরণ করে নির্মিত।একই রকম আরেকটি মন্দির একই সাথে অবস্থিত যা হ্রদের উত্তর-পূর্ব দিকে অবস্থিত। এটিকে মল্লিকার্জুন গুচ্ছ মন্দির বলে যেটি কল্যাণী চালুক্য রীতিতে নির্মিত মন্দির। মন্দিরের ভিতরের বারান্দা ৭ম শতকের বাদামি রাজত্বকালে নির্মিত। আর হ্রদ সংলগ্ন বাইরের বারান্দার কাজ শেষ হয় ১১ শতকে কল্যাণী চালুক্য সময়ে।গবেষণা থেকে জানা যায় এই মন্দিরে বিভিন্ন সময়ের স্থাপত্ব্যকৃত্তির ছাপ রয়েছে।
thumbnail|মন্দিরের আরেকটি ছবি
thumbnail|বর্ষা মৌসুমে ভূতনাথ মন্দিরের অনন্য দৃশ্য
thumbnail|মল্লিকার্জুন মন্দির কমপ্লেক্স
## মন্দিরের নির্মাণশৈলী
## তথ্যসূত্র

বিষয়শ্রেণী:মন্দির
বিষয়শ্রেণী:৭ম শতাব্দীর হিন্দু মন্দির
বিষয়শ্রেণী:১১শ শতাব্দীর হিন্দু মন্দির
বিশ্ব ঐতিহ্য কমিটি

**বিশ্ব ঐতিহ্য কমিটি** ইউনেস্কোর বিশ্ব ঐতিহ্যবাহী স্থান নির্বাচন করে। এই কমিটির দায়িত্ব এটা বিশ্ব ঐতিহ্য কনভেনশন বাস্তবায়ন, বিশ্ব ঐতিহ্য তহবিল নিয়ন্ত্রণ এবং রাষ্ট্র পক্ষের অনুরোধের প্রেক্ষিতে বিশ্ব ঐতিহ্য তহবিল থেকে অর্থ সাহায্য প্রদান করা। এটি ২১টি রাষ্ট্র নিয়ে গঠিত এবং বিশ্ব ঐতিহ্য সাধারণ সভায় ৪ বছরের জন্য নির্বাচিত হয়।   
 
বিশ্ব ঐতিহ্য কনভেনশন অনুযায়ী, একটি কমিটির সদস্যের মেয়াদ ছয় বছর, কিন্তু অন্য রাষ্ট্রকে সুযোগ করে দেয়ার জন্য অনেক রাষ্ট্র ৪ বছরের জন্য সদস্য হয়। ২০০৫ সালে ১৫তম বিশ্ব ঐতিহ্য কনভেনশনে সকল সদস্য সদস্য পদের মেয়াদ ৬ বছর থেকে ৪ বছর করার সিদ্ধান্ত নেয়।  
 
## সভা
বিশ্ব ঐতিহ্য কমিটি বছরে একবার মিলিত হয় এবং বিদ্যমান বিশ্ব ঐতিহ্যবাহী স্থান ব্যাবস্থাপনা নিয়ে আলোচনা করে এবং রাষ্ট্র থেকে নতুন মনোনয়ন গ্রহণ করে। 

## সদস্য রাষ্ট্র
 
 
## তথ্যসূত্র
 
 
## আরও দেখুন
 
## বহিঃসংযোগ

বিষয়শ্রেণী:বিশ্ব ঐতিহ্যবাহী স্থান
বিষয়শ্রেণী:ইউনেস্কো
বিষয়শ্রেণী:১৯৭৭-এ প্রতিষ্ঠিত সংগঠন
দেবেন্দ্র বিশু

**দেবেন্দ্র বিশু** (; জন্ম: ৬ নভেম্বর, ১৯৮৫) গায়ানার বারবিসের নিউ আমস্টারডাম এলাকায় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ ডানহাতি লেগ-স্পিনার হিসেবে খেলছেন। পাশাপাশি নিচের সারিতে বামহাতে ব্যাটিং করেন। ঘরোয়া ক্রিকেটে বার্বাডোস ট্রাইডেন্ট, বারবিস, গায়ানা ক্রিকেট দলের প্রতিনিধিত্ব করেন।

## খেলোয়াড়ী জীবন
বাংলাদেশ, ভারত ও শ্রীলঙ্কায় অনুষ্ঠিত ২০১১ সালের ক্রিকেট বিশ্বকাপের মাধ্যমে তার একদিনের আন্তর্জাতিকে অভিষেক ঘটে। ঐ বিশ্বকাপে আঘাতপ্রাপ্ত ডোয়াইন ব্রাভো’র পরিবর্তে তার অন্তর্ভুক্তি ঘটেছিল। ১৭ মার্চ, ২০১১ তারিখে চেন্নাইয়ে ইংল্যান্ডের বিপক্ষে আন্তর্জাতিক ক্রিকেট অঙ্গনে তার অভিষেক হয়। খেলায় তিনি নির্ধারিত ১০ ওভারে ৩৪ রানের বিনিময়ে ৩ উইকেট দখল করেন। ভারতীয় উপমহাদেশের ধীরগতিসম্পন্ন পিচের সুবিধাদি নিয়ে বিভিন্ন ধরনের গতিতে বোলিং করে সফলকাম হন। কিন্তু তারপর থেকেই খেলার ছন্দ হারিয়ে ফেলেন। ফলশ্রুতিতে সুনীল নারাইন ও শেন শিলিংফোর্ডের দলে অন্তর্ভুক্তি ঘটে।

সেন্ট লুসিয়ায় পাকিস্তানের বিপক্ষে টুয়েন্টি২০ আন্তর্জাতিকে প্রথমবারের মতো খেলতে নামেন। ৪ ওভারে ১৭ রান দিয়ে ৪ উইকেট পান ও দলকে ৭ রানের জয় এনে দেন। খেলায় তিনি ম্যান অব দ্য ম্যাচের পুরস্কার লাভ করেন। মার্চ, ২০১২ সালে দল নির্বাচকমণ্ডলী সফরকারী অস্ট্রেলিয়ার বিপক্ষে অনুষ্ঠিত ওডিআই সিরিজে তাকে বিশ্রামে রাখেন। আশা করা হয়েছিল যে, তিনি হয়তো টেস্টে অধিক কার্যকরী হবেন। কিন্তু একটিমাত্র টেস্টে অংশ নিয়ে ১৬৯ রানে মাত্র ১ উইকেট পান। ফলশ্রুতিতে মে, ২০১২ সালে অফ-স্পিনার শেন শিলিংফোর্ডকে  ইংল্যান্ড সফরের জন্য মনোনীত করা হয়।

৪ জুন, ২০১৫ সালে রোজো’র উইন্ডসর পার্কে সফরকারী অস্ট্রেলিয়ার বিপক্ষে অনুষ্ঠিত ১ম টেস্টের ২য় দিনে ১ম ইনিংসে নিজস্ব সেরা ৬/৮০ লাভ করেন। এছাড়াও, প্রথম ওয়েস্ট ইন্ডিয়ান লেগ স্পিনার হিসেবে অস্ট্রেলিয়ার বিপক্ষে তিনি এ কৃতিত্ব অর্জন করেন। কিন্তু তার এ বোলিং পরিসংখ্যান স্বত্ত্বেও তার দল ৯ উইকেটের ব্যবধানে পরাজিত হয়।

## সম্মাননা
২০১১ সালে তিনি আইসিসি’র বর্ষসেরা উদীয়মান খেলোয়াড়ের পুরস্কারে ভূষিত হন।

## টেস্টে ৫ উইকেট

## তথ্যসূত্র

## আরও দেখুন
* স্টিভেন ফিন
* ওয়েস্ট ইন্ডিজ ক্রিকেট দল
* ২০১৫ অস্ট্রেলিয়া ক্রিকেট দলের ওয়েস্ট ইন্ডিজ সফর

## বহিঃসংযোগ
* 
* 

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:২১শ শতাব্দীর ওয়েস্ট ইন্ডিয়ান ক্রিকেটার
বিষয়শ্রেণী:গায়ানার ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:ইন্দো-গায়ানীয় ব্যক্তি
বিষয়শ্রেণী:গায়ানীয় হিন্দু
দার্শনিক নোটবই

***দার্শনিক নোটবই*** () হচ্ছে ১৯১৪-১৬ সালে ভ্লাদিমির লেনিন লিখিত বই যেটি ১৯২৯ - ৩০ সালে প্রকাশিত হয়। এটি লেনিনের দার্শনিক কাজ সম্পর্কিত সারমর্ম ও মন্তব্যসমূহ দ্বারা সন্নিবেশিত। এটি কোনো পূর্ণাঙ্গ গ্রন্থ নয়, খুব সম্ভব একটি দার্শনিক গ্রন্থ রচনার উদ্দেশ্যে প্রাথমিক উপাদান এবং তারই উপর অত্যন্ত সংক্ষেপে নানা মন্তব্য। এই গ্রন্থে তিনি হেগেল, ফয়েরবাক, কার্ল মার্কস এবং দেবোরিন সম্পর্কে মতামত প্রদান করেছেন। দ্বন্দ্বতত্ত্ব সম্পর্কে লেনিনের মন্তব্যসমূহ দ্বন্দ্ব ও বিপরীতের একত্ব প্রসঙ্গে সোভিয়েত এবং চীনা পাঠে প্রভাবশালী ভূমিকা পালন করে। লেনিনের নোটবইটি প্রায়ই পণ্ডিতদের দ্বারা তার অপর গ্রন্থ *[[বস্তুবাদ ও অভিজ্ঞতাবাদী সমালোচনা|বস্তুবাদ ও অভিজ্ঞতাবাদী সমালোচনার]]* সাথে তুলনা করা হয়।

নোটবইটির যথাযথ ব্যাখ্যা ১৯২০-এর দশকে সোভিয়েত ইউনিয়নে যান্ত্রিক বিতর্ক তৈরি করে এবং ১৯৬৪ সালে চীনে এক দুইয়ে বিভক্ত হয় বিতর্কে প্রধান ভূমিকা পালন করে।

## তথ্যসূত্র

বিষয়শ্রেণী:১৯১৮-এর বই
বিষয়শ্রেণী:সাম্যবাদ সম্পর্কিত বই
বিষয়শ্রেণী:ভ্লাদিমির লেনিন রচনাবলী
বিষয়শ্রেণী:বিপ্লব সম্পর্কিত বই
বিষয়শ্রেণী:দার্শনিক সাহিত্য
বিষয়শ্রেণী:সাম্যবাদী বই
সোডিয়াম আইসোটোপসমূহ

থাম্ব

সোডিয়াম এর বিশটি স্বীকৃতপ্রাপ্ত আইসোটোপ রয়েছে, ১৮Na থেকে  পর্যন্ত এবং দুইটি আইসোমার ( ও ) আছে।
 শুধুমাত্র স্থিতিশীল (এবং কেবলমাত্র আদিম) আইসোটোপ। এটিকে মনোআইসোটোপিয় উপাদান হিসেবে গণ্য করা হয় এবং এটির একটি আদর্শ পারমাণবিক ভর আছে: । সোডিয়াম এর দুইটি কসমোজেনিক তেজস্ক্রিয় আইসোটোপ আছে (, অর্ধায়ু = ২.৬০৫ বছর; এবং , অর্ধায়ু ≈ 15 ঘণ্টা)।

এরা দুইটি ব্যতীত অন্য সব আইসোটোপের একটি মিনিট এর কম অর্ধায়ু রয়েছে এবং বেশীরভাগেরই এক সেকেন্ডের কম অর্ধায়ু রয়েছে। সবচেয়ে কম স্থিতিশীল হল, এটির অর্ধায়ু  সেকেন্ড।

তীব্র নিউট্রন বিকিরণ প্রকটতা (যেমন একটি অনিয়ন্ত্রিত পারমাণবিক চেইন বিক্রিয়া দুর্ঘটনা থেকে) মানুষের রক্তরসে স্থিতিশীল কিছু  কে  তে পরিবর্তন করে। এই আইসোটোপের ঘনত্ব পরিমাপের মাধ্যমে ক্ষতিগ্রস্ত ব্যক্তির শরীরে নিউট্রন বিকিরণ মাত্রা নির্ণয় করা যায়।

সোডিয়াম-২২ একটি পজিট্রন নিঃসরণকারী আইসোটোপ, যার একটি সাতিশয় দীর্ঘ অর্ধায়ু রয়েছে। এটি পজিট্রন নির্গমন টোমোগ্রাফি এর জন্য পরীক্ষা-বস্তু এবং পয়েন্টা-সোর্স তৈরি করতে ব্যবহার করা হয়।

## তালিকা



### বিশেষ দ্রষ্টব্য
* Values marked # are not purely derived from experimental data, but at least partly from systematic trends. Spins with weak assignment arguments are enclosed in parentheses.
* Uncertainties are given in concise form in parentheses after the corresponding last digits. Uncertainty values denote one standard deviation, except isotopic composition and standard atomic mass from IUPAC which use expanded uncertainties.

## সোডিয়াম-২৪

সোডিয়াম-২৪ হল সোডিয়ামের গুরুত্বপূর্ণ আইসোটোপসমূহের মধ্যে একটি। এটি তেজস্ক্রিয় এবং সাধারণ সোডিয়াম-২৩ হতে উচ্চগতিসম্পন্ন নিউট্রন কণা দ্বারা আঘাতের মাধ্যমে তৈরী করা হয়। ১৫ ঘণ্টা অর্ধায়ুর সহিত   একটি ইলেক্ট্রন এবং দুইটি গামা রশ্মি নির্গমনের মাধ্যমে  এ ক্ষয়প্রাপ্ত হয়। মানব দেহে প্রভাবের ক্ষেত্রে তীব্র নিউট্রন প্রবাহ রক্তের রক্তরস এর মধ্যে  সৃষ্টি করে। এটির পরিমাণ পরিমাপ করে রোগীর শরীরে শোষিত বিকিরণ ডোজ নির্ধারণ করতে ব্যবহার করা হয়। রোগীর জন্য প্রয়োজনীয় চিকিৎসা পর্যায় নির্ধারণ করতে ইহা ব্যবহৃত হয়।
যখন সোডিয়াম-পটাশিয়াম মিশ্র ধাতু পারমাণবিক চুল্লির মধ্যে একটি শীতলীকারক হিসাবে ব্যবহার করা হয়, তখন  তৈরি হয় যা শীতলীকারকটিকে তেজস্ক্রিয় করে তোলে। যখন  ক্ষয় হতে শুরু করে তখন এটি শীতলীকারক এর মধ্যে ক্রমান্বয়ে ম্যাগনেসিয়াম তৈরী হবার কারণ হয়ে দাড়ায়।
 

## তথ্যসূত্র
* Isotope masses from:
**
* Isotopic compositions and standard atomic masses from:
**
**
* Half-life, spin, and isomer data selected from the following sources. See editing notes on .
**
**
**

## বহিঃসংযোগ
*Sodium isotopes data from ''The Berkeley Laboratory Isotopes Project's''


বিষয়শ্রেণী:সোডিয়াম
বিষয়শ্রেণী:সমস্থানিক
বিষয়শ্রেণী:সোডিয়াম যৌগ
বিষয়শ্রেণী:পদার্থ অনুযায়ী আইসোটোপের তালিকা
অলাভজনক সংগঠন

থাম্ব|অলাভজনক সংস্থার ভূমিকা সম্পর্কে আলোচনা
**অলাভজনক সংগঠন** (**এনপিও**, এছাড়াও **অ-ব্যবসায়িক সত্তা** হিসাবে পরিচিত) হলো একটি সংগঠন যা উদ্দেশ্য বা লক্ষ্য অর্জন করতে সংগঠনের পরিচালক (বা সমতূল্য) কর্তৃক লাভ বা লভ্যাংশ হিসেবে উদ্বৃত্ত আয় বিতরণের পাশাপাশি উদ্বৃত্ত আয় ব্যবহার করে থাকে। এটি বিতরণ বাধ্যতা হিসাবে পরিচিত।

## কার্যাবলী
* ব্যবস্থাপনা বিধান
* দায়বদ্ধতা এবং নিরীক্ষণ বিধান
* সত্তা অবলোপনের ব্যবস্থা
* কর্পোরেট এবং ব্যক্তিগত দাতাদের করের স্থিতি
* প্রতিষ্ঠাতার করের অবস্থা

## আরও দেখুন

* সম্প্রদায় সংগঠন
* অলাভজনক সংগঠনের গুরু
* পারস্পরিক সংগঠন
* অ-বাণিজ্যিক
* বেসরকারি সংস্থা (এনজিও)
* অলাভজনক সংগঠন এবং পাবলিক তথ্য ব্যবহারের সুযোগ
* অলাভজনক খাত
* অলাভজনক প্রযুক্তি
* পেশাগত নিরাপত্তা এবং স্বাস্থ্য
* সামাজিক অর্থনীতি
* সমর্থনকারী সংগঠন (দাতব্য)
* মার্কিন যুক্তরাষ্ট্র অলাভজনক আইন

## তথ্যসূত্র

## আরও পড়ুন
* Snyder, Gary R., ''Nonprofits: On the Brink : How Nonprofits have lost their way and some essentials to bring them back'', 2006.
* P. Hartigan, 2006, 'It's about people, not profits', *Business Strategy Review*, Winter 2006

## বহিঃসংযোগ

* 
* এনজিও ভারত
* এইড ফর চেন্জ
* আওয়ার কমিউটিনি  অস্ট্রেলিয়ান অলাভজনক খাতের সম্পদ


বিষয়শ্রেণী:সংগঠনের প্রকারভেদ
বিষয়শ্রেণী:সামাজিক অর্থনীতি
বিষয়শ্রেণী:শ্রমিক সংঘ
ইরেশ যাকের

**ইরেশ যাকের** বাংলাদেশের একজন চলচ্চিত্র অভিনেতা এবং টিভি অভিনয়শিল্পী। তার বাবা আলী যাকের এবং মা সারা যাকের দুজনই অভিনয়শিল্পী। তিনি অভিনেতা হিসেবে টেলিভিশনে বেশিরভাগ কাজ করেছেন, এছাড়া তিনি বেশ কয়েকটি চলচ্চিত্রে খলনায়কের চরিত্রেও অভিনয় করেছেন। ছুঁয়ে দিলে মন চলচ্চিত্রে অভিনয় করে শ্রেষ্ঠ খলচরিত্রে অভিনেতা বিভাগে তিনি ২০১৫ সালের জাতীয় চলচ্চিত্র পুরস্কার লাভ করেন।

## জন্ম ও ব্যক্তিগত জীবন
ইরেস ১৯৭৬ সালের ৬ নভেম্বর জন্ম গ্রহণ করেন। দুই ভাইবোনের মাঝে তিনি বড়। তার ছোট বোন শ্রেয়া সর্বজয়া। ইরেসের শৈশব বাংলাদেশেই কাটে। ১৯৯৪ সালের পরে তিনি উচ্চশিক্ষার জন্য বিদেশ গমন করেন। পড়াশুনা শেষে তিনি দেশে ফিরে আসেন এবং অভিনয়ে মনোনিবেশ করেন। ২০১৮ সালের ২ ফেব্রুয়ারি, তিনি জাকিয়া রশিদ মিম এর সাথে বিবাহ বন্ধনে আবদ্ধ হন। ২০১৯ সালের ৭ আগস্ট তাদের সংসারে মেহা রশিদ যাকের নামের এক কন্যাসন্তানের জন্ম হয়।

## শিক্ষাজীবন
ইরেশ যাকের ছোটবেলায় বাংলাদেশে পড়াশোনা করেন। তিনি স্কুলজীবন শেষ করেন ঢাকার স্কলাস্টিকা স্কুলে। এরপর উচ্চশিক্ষার জন্য আমেরিকাতে পাড়ি দেন। সেখানে তিনি গ্রিনেল কলেজে ভর্তি হন। অতঃপর সেই দেশেই অর্থনীতি বিষয়ে স্নাতক ডিগ্রি লাভ করেন।

## অভিনীত চলচ্চিত্র

## টেলিভিশন
### একক নাটক
* মিডনাইট সান (২০২১)

### টেলিফিল্ম
* আমাদের গল্প
* ইম্পসিবল ৫
* ১৮ অল টাইম দৌঁড়ের উপর

## ওয়েব ধারাবাহিক

## পুরস্কার এবং মনোনয়ন
;জাতীয় চলচ্চিত্র পুরস্কার
* **বিজয়ী:** শ্রেষ্ঠ খল অভিনেতা - *[[ছুঁয়ে দিলে মন]]* (২০১৫)

## তথ্যসূত্র

## বহিঃসংযোগ

* 
* অফিসিয়াল ওয়েবসাইট

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ঢাকার অভিনেতা
বিষয়শ্রেণী:স্কলাস্টিকার প্রাক্তন শিক্ষার্থী
আরাবিয়া ডেজার্টা

[250px|থাম্ব|[মুহাম্মদ আল ইদ্রিসি ও অন্যান্য লেখকদের থেকে গৃহীত তিনটি আরব অঞ্চল, নিকোলাস সানসন কর্তৃক অঙ্কিত ফরাসি মানচিত্র, ১৬৫৪ খ্রিষ্টাব্দ]]
**আরাবিয়া ডেজার্টা** ("পরিত্যক্ত আরব", এছাড়াও **আরাবিয়া ম্যাগণা** (বড় আরব) নামেও পরিচিত) হল আরব উপদ্বীপের অভ্যন্তরের মরুময় অঞ্চল বোঝাতে ব্যবহৃত হওয়া একটি ল্যাটিন পদ। প্রাচীনকালে এই অঞ্চলে যাযাবর গোত্রদের আবাস ছিল এবং তারা সম্পদশালী অঞ্চল যেমন মেসোপটেমিয়া ও আরাবিয়া ফেলিক্সে আক্রমণ করত।

আরাবিয়া ডেজার্টা হল রোমানদের বিভাগ অনুযায়ী আরবের তিনটি অঞ্চলের অন্যতম। বাকি অঞ্চলগুলো হল আরাবিয়া পেট্রাইয়া ও আরাবিয়া ফেলিক্স। অঞ্চলের নাম হিসেবে ১৯ ও ২০ শতকে এর জনপ্রিয়তা ছিল এবং চার্লস এম. ডটির *[[ট্রাভেলস ইন আরাবিয়া ডেজার্টা]]* (১৮৮৮) গ্রন্থে ব্যবহৃত হয়েছে।

## গ্রন্থপঞ্জি
* G.W. Bowersock, "The three Arabias in Ptolemy's geography" and "Arabs and Saracens in the *Historia Augusta*" in G.W. Bowersock, *Studies on the Eastern Roman Empire*, Goldbach, 1994.
* F. Millar, *The Roman Near East*, London, 1994, pp.&nbsp;514 ff.

## তথ্যসূত্র

বিষয়শ্রেণী:ঐতিহাসিক অঞ্চল
বিষয়শ্রেণী:সৌদি আরবের ইতিহাস
শাই হোপ

**শাই দিয়েগো হোপ** (জন্ম: ১০ নভেম্বর, ১৯৯৩) বার্বাডোসে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষণের দায়িত্ব পালন করে থাকেন ও সচরাচর তিন নম্বরে ব্যাটিং করে থাকেন **শাই হোপ**। ঘরোয়া ক্রিকেটে বার্বাডোসের পক্ষে খেলছেন। গত মৌসুমে প্রতিযোগিতার একমাত্র দ্বি-শতক হাঁকিয়ে সংশ্লিষ্টদের নজর কাড়েন।

## খেলোয়াড়ী জীবন
২০১৪-১৫ মৌসুমে সফরকারী ইংল্যান্ড দলের বিপক্ষে খেলার জন্য টেস্ট দলের সদস্য মনোনীত হন। অতঃপর ১ মে, ২০১৫ তারিখে ইংল্যান্ডের বিপক্ষে তার টেস্ট অভিষেক ঘটে। কিন্তু ১ম ইনিংসে অ্যান্ডারসনের বলে মাত্র ৫ রানে কুকের হাতে গ্লাভস বন্দী হন।

## তথ্যসূত্র

## আরও দেখুন
* দেবেন্দ্র বিশু
* ওয়েস্ট ইন্ডিজ ক্রিকেট দল
* ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর

## বহিঃসংযোগ

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:সেন্ট মাইকেল, বার্বাডোসের ব্যক্তি
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:হোবার্ট হারিকেন্সের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
আরাবিয়া পেট্রাইয়া

**আরাবিয়া পেট্রাইয়া** (**প্রভিন্সিয়া আরাবিয়া** বা সাধারণভাবে **আরাবিয়া** বলেও পরিচিত) অঞ্চল ছিল ২য় শতাব্দীতে রোমান সাম্রাজ্যের সীমান্ত প্রদেশ। নাবাতীয় রাজ্য, দক্ষিণ লেভান্ট, সিনাই উপদ্বীপ ও উত্তরপশ্চিম আরব উপদ্বীপ নিয়ে এই অঞ্চল গঠিত ছিল। আরাবিয়া পেট্রাইয়া ছিল রোমানদের বিভাগ অনুযায়ী তিনটি আরব অঞ্চলের অন্যতম। বাকিগুলো হল আরাবিয়া ফেলিক্স ও আরাবিয়া ডেজার্টা।

## আরও দেখুন
* আরব জাতি
* আরব উপদ্বীপ
* প্রাচীন আরব

## বহিঃসংযোগ
* On the Via Nova Traiana, *Virtual Karak Resources Project*
* On the Limes Arabicus, *Virtual Karak Resources Project*

## তথ্যসূত্র

## গ্রন্থপঞ্জি
* G. W. Bowersock, *Roman Arabia*, (Harvard University Press, 1983)
* Fergus Millar, *Roman Near East*, (Harvard University Press, 1993)

বিষয়শ্রেণী:রোমান সাম্রাজ্যের প্রদেশ
বিষয়শ্রেণী:জর্ডানের প্রাচীন ইতিহাস
বিষয়শ্রেণী:নাবাতিয়া
বিষয়শ্রেণী:ফিলিস্তিনের ইতিহাস
বিষয়শ্রেণী:সিনাই উপদ্বীপ
বিষয়শ্রেণী:দক্ষিণ লেভান্ট
বিষয়শ্রেণী:১০৬-এ প্রতিষ্ঠিত
বিষয়শ্রেণী:প্রাচীন পূর্ব-ভূমধ্যসাগরীয় অঞ্চল
বিষয়শ্রেণী:ঐতিহাসিক অঞ্চল
বিষয়শ্রেণী:ফিলিস্তিন (অঞ্চল) এর ইতিহাস
বিষয়শ্রেণী:নবতাঈ
বিষয়শ্রেণী:৭ম শতাব্দীতে বিলুপ্ত রাষ্ট্র ও অঞ্চল
বিষয়শ্রেণী:১০০-এর দশকে প্রতিষ্ঠিত রাষ্ট্র ও অঞ্চল
বিষয়শ্রেণী:১০০-এর দশকে রোমান সাম্রাজ্যে প্রতিষ্ঠিত
বিষয়শ্রেণী:৬৩০-এর দশকে বাইজেন্টাইন সাম্রাজ্যে বিলুপ্ত
রেনকোজি মন্দির

জাপানের টোকিও শহরের একটি বৌদ্ধ মন্দির। মনে করা হয় যে, ১৯৪৫ খ্রিষ্টাব্দের ১৮ই সেপ্টেম্বর থেকে এই মন্দিরে ভারতীয় স্বাধীনতা সংগ্রামী সুভাষচন্দ্র বসুর অস্থিভস্ম রক্ষিত আছে।

## সুভাষচন্দ্র বসুর অস্থিভস্ম

জি. ডি. খোসলা কমিশনের বয়ান অনুযায়ী, ১৯৪৫ খ্রিষ্টাব্দের ১৮ই আগস্ট তাইহোকু সেনা হাসপাতালে সুভাষচন্দ্র বসুর মৃত্যুর পর তার অস্থিভস্ম তাইপেই শহরে একটি বাক্সে রাখা হয়। রেনকোজি মন্দিরে অন্তিম সংস্কারের জন্য এই অস্থিভস্ম আনা হলে মন্দিরের প্রধান মোচিজুকি মন্দিরের তত্ত্বাবধানে এই ভস্ম রেখে দিতে সম্মত হন। ১৯৪৫ খ্রিষ্টাব্দের ১৮ই সেপ্টেম্বর রাত আটটায় সুভাষচন্দ্র বসুর অস্থিভস্মের শেষকৃত্য সম্পন্ন হয়। ১৯৫৭ খ্রিষ্টাব্দের অক্টোবর মাসে ভারতের প্রধানমন্ত্রী জওহরলাল নেহরু এই মন্দির পরিদর্শন করেন। পরের বছর ভারতের রাষ্ট্রপতি রাজেন্দ্র প্রসাদ ও ১৯৬৯ খ্রিষ্টাব্দে ভারতের প্রধানমন্ত্রী ইন্দিরা গান্ধী এই মন্দির পরিদর্শন করেন।

## তথ্যসূত্র

## বহিঃসংযোগ
* জাপানের মন্দির  - রেনকোজি মন্দির সম্পর্কে বিস্তারিত
* রেনকোজি মন্দির, টোকিও - গুগল ম্যাপে

বিষয়শ্রেণী:টোকিওর বৌদ্ধ মন্দির
বিষয়শ্রেণী:সুভাষচন্দ্র বসু
ফালাক শাবির

**ফালাক শাবির** (জন্ম: ডিসেম্বর ২৭, ১৯৮৫) একজন পাকিস্তানি সঙ্গিত তারকা এবং গায়ক। তিনি ২০১২ সালে তার একক অ্যালবাম *রোগ* এর দ্বারা সঙ্গিত অঙ্গনে নিজের যাত্রা শুরু করেন। তিনি তার এই অ্যালবাম এর দ্বারা ব্যাপক জনপ্রিয়তা পান।পরবর্তিতে *জুদা* এবং চলচ্চিত্রতে সাজনা,মেরা মান এবং জুদাই এর মত অনেক দর্শকশ্রুত গান গান।

## ব্যক্তিগত জীবন
ফালাক ২৭শে ডিসেম্বর,১৯৮৫ সালে করাচির একটি পাঞ্জাবি পরিবারে জন্মগ্রহণ করেন। পরে কিছু পারিবারিক কারণে তার পরিবার করাচি থেকে লাহোর চলে আসেন। সেখানে তার বাবার ব্যবসা ছিল।

## পেশাগত জীবন
ফালাকের প্রথম ভিডিও 'রোগ' ২০০৮ সালে ইউটিউব এ ছাড়া হয়।এটি ব্যাপক জনপ্রিয়তা পায় এবং পরবর্তিতে টিএমএ অ্যাওয়ার্ডের জন্য মনোনয়ন পায়।তার দ্বিতীয় একক *তেরা সাথ হো* এমটিভি অ্যাওয়ার্ডের জন্য মনোনয়ন পেয়েছিল এবং তার এই অ্যালবাম এর গান *সেভেন ওয়েলকাম টু লন্ডন* ছবিতে অন্তর্ভুক্ত হয়।

## ডিস্কতালিকা

## তথ্যসূত্র

## বহিঃসংযোগ
*
*অফিসিয়াল ফ্যানপেজ

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি সঙ্গীতশিল্পী
বিষয়শ্রেণী:পাকিস্তানি মুসলিম
বিষয়শ্রেণী:বলিউডের নেপথ্য সঙ্গীতশিল্পী
মালদ্বীপে ইসলাম

সুন্নি ইসলাম মালদ্বীপের রাষ্ট্রীয় ধর্ম এবং ২০০৮ সালের সংবিধানের ৯ ধারার ডি অনুচ্ছেদের  একটি সংশোধনীতে বলা হয় *কোন অমুসলিম মালদ্বীপের নাগরিকত্ব পাবে না।*। ১২তম শতাব্দীতে এই দ্বীপটি বৌদ্ধ ধর্ম থেকে ধর্মান্তরিত হয়ে ইসলাম ধর্মে প্রবেশ করে এবং স্থানীয় জনগোষ্ঠী কার্যকরভাবে সবাই  মুসলমান। মরক্কোর পরিব্রাজক ইবনে বতুতার মতে, মালদ্বীপে ইসলাম্ এসেছে এজিনসিুন্নি মুসলিম পরিব্রাজকের দ্বারা যার নাম আবু আল বারাকাত যিনি মরক্কো থেকে এসেছিলেন।

মালদ্বীপে ইসলামের প্রভাব সম্ভবত ১০ম শতাব্দী পর্যন্ত পুরনো, কারণ ৯ম ও ১০ম শতাব্দীর আরব লেখকদের বিবরণে এই অঞ্চলের উল্লেখ পাওয়া যায়। কিছু মালদ্বীপবাসী ১১৫৩ সালের রাজা ধর্মান্তরিত হওয়ার আগেই মুসলমান হয়ে গিয়েছিলেন।

১২শ শতাব্দীতে ভারত মহাসাগরে আরবদের বাণিজ্যিক গুরুত্ব আংশিকভাবে ব্যাখ্যা করে কেন মালদ্বীপের শেষ বৌদ্ধ রাজা ধোভেমি ১১৫৩ সালে ইসলাম গ্রহণ করেন (কিছু তাম্রলিপি অনুসারে এটি ১১৯৩ সালও হতে পারে)। এরপর তিনি আরবিতে মুসলিম উপাধি ও নাম গ্রহণ করেন — সুলতান মুহাম্মদ আল-আদিল, যদিও প্রাচীন ধিভেহি উপাধি মাহা রাদুন, রাস কিলেজে, বা রাসগেফানু-ও ব্যবহার করতেন।

এই ধর্মান্তরের ফলে ছয়টি ইসলামি রাজবংশের সূচনা হয়, যাতে মোট ৮৪ জন সুলতান ও সুলতানা শাসন করেন এবং এই শাসন ১৯৩২ সাল পর্যন্ত স্থায়ী হয়, যখন সুলতানত নির্বাচিত পদে পরিণত হয়। ১৯৬৫ সাল পর্যন্ত মালদ্বীপের সুলতানের আনুষ্ঠানিক উপাধি ছিল:

**"স্থল ও সমুদ্রের সুলতান, বারো হাজার দ্বীপের প্রভু এবং মালদ্বীপের সুলতান।"**

ধর্মান্তরের জন্য যাকে ঐতিহাসিকভাবে দায়ী করা হয়, তিনি ছিলেন একজন সুন্নি মুসলমান ভ্রমণকারী — আবু আল-বারাকাত ইউসুফ আল-বারবারি। তাঁর সমাধি বর্তমানে রাজধানী মালেতে মেধু জিয়ারাই প্রাঙ্গণে অবস্থিত, যা হুকুরু মসজিদের বিপরীতে। এই মসজিদটি ১৬৫৬ সালে নির্মিত হয় এবং এটি মালদ্বীপের প্রাচীনতম মসজিদ।

গবেষকদের মতে, মালদ্বীপে ইসলামের প্রচার ছিল ধাপে ধাপে সম্পন্ন একটি দীর্ঘমেয়াদি প্রক্রিয়া, যা রাজা ধোভেমির আনুষ্ঠানিক ধর্মান্তরের আগে শুরু হয়েছিল এবং অনেক পরে গিয়েও চলমান ছিল।

## ইসলাম ধর্মের গুরুত্ব
মালদ্বীপের আইনে ইসলামের সুস্পষ্ট প্রভাব রয়েছে। ইসলামের প্রথাগত শরীয়াহ আইন অনুযায়ী মালদ্বীপের মৌলিক আইন প্রণীত হয় যা রাষ্ট্রপতি, অ্যাটর্নি জেনারেল, স্বরাষ্ট্র মন্ত্রণালয়, এবং মজলিস কর্তৃক স্থানীয়দের কাছে ব্যাখ্যা করা হয়। ইসলাম অধ্যুষিত এই দ্বীপে, মিস্কি বা মসজিদ হচ্ছে ইসলাম চর্চার প্রধানতম স্থান।

## ইসমাইল খিলাত রশীদ বিতর্ক

## আরো দেখুন
* ভারতে ইসলাম

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:মালদ্বীপে ইসলাম
শ্রীজাত

**শ্রীজাত বন্দ্যোপাধ্যায়**, যিনি **শ্রীজাত** নামে অধিক পরিচিত, একজন ভারতীয় বাঙালি কবি। তিনি ২০০৪ সালে তার *উড়ন্ত সব জোকার* কবিতার বইয়ের জন্য আনন্দ পুরস্কার জিতেছিলেন। ২০১৪ সালে তিনি *[[মিশর রহস্য]]* চলচ্চিত্রের "বালির শহর" গানের জন্য সেরা গীতিকার হিসেবে ফিল্মফেয়ার পুরস্কার জিতেছিলেন। তিনি সৃজিত মুখোপাধ্যায় পরিচালিত *[[জুলফিকার (চলচ্চিত্র)|জুলফিকার]]* (২০১৬) চলচ্চিত্রের মাধ্যমে অভিনয়ে আত্মপ্রকাশ করেছেন।

## উল্লেখযোগ্য কাজসমূহ
শ্রীজাত-এর উল্লেখ্য কাজের মধ্যে *উড়ন্ত সব জোকার* বিশেষভাবে উল্লেখ্য। এছাড়াও আছে *ছোটদের চিড়িয়াখানা* (২০০৫), *বর্ষামঙ্গল* (২০০৬), *অকালবৈশাখী* (২০০৭), *বোম্বে টু গোয়া* (২০০৭),* কর্কটক্রান্তির দেশ *(২০১৪),  ইত্যাদি।

## গ্রন্থতালিকা
* *শেষ চিঠি* (১৯৯৯)
* *দু-চার কথা* (২০০০)
* *অনুভব করেছি তাই বলছি* (২০০১)
* *লিখতে হলে ভদ্রভাবে লিখুন* (২০০২)
* *উড়ন্ত সব জোকার* (২০০৪)
* *ছোটদের চিড়িয়াখানা* (২০০৫)
* *কাতিউশার গল্প* (২০০৬)
* *বর্ষামঙ্গল* (২০০৬)
* *অকালবৈশাখী* (২০০৭)
* *বোম্বে টু গোয়া* (২০০৭)
* *কফির নামটি আইরিশ* (২০০৮)
* *বেটু আর জেঠু* (২০০৮)
* *এমনি বই* (২০০৯)
* *শেষ চিঠি দুচার কথা* (২০০৯)
* *কম্বিনেশিয়া* (২০১০)
* *কিছু কবিতা* (২০১১)
* *ছাই রঙের গ্রাম* (২০১১)
* *ট্রেন হারানোর গন্ধ* (২০১২)
* *আমার সান্টা ঠাকুর* (গদ‍্য) (২০১২)
* *আমি আর উইলিয়াম* (২০১৩)
* *কর্কটক্রান্তির দেশ* (২০১৪)
* *বান্ধবীগাছ* (২০১৫)
* *কবিতাসমগ্র ১* (২০১৫)
* *অন্ধকার লেখাগুচ্ছ* (২০১৫)
* *কবিতাসমগ্র ২* (২০১৬)
* *প্রেমের কবিতা* (২০১৭)
* *মুশতাক হুসেনের দরবারি* (২০১৭)
* *শালিমারে সংঘাত* (উপন্যাস) (২০১৭)
* *ধ্বংস* (২০১৮)
* *লিমেরিক* (২০১৮)
* *শ্রীজাত'র ফেসবুক* (২০১৮)
* *তারাভরা আকাশের নিচে* (উপন্যাস) (২০১৯)
**যে জোৎস্না হরিণাতীত* (২০১৯)
* *যে কথা বলোনি আগে* (গ‍দ‍্য) (২০১৯)
* *যা কিছু আজ ব‍্যক্তিগত* (গদ‍্য) (২০১৯)
* *মেঘ বদলের কাব‍্যি* (২০২০)
* *বৃক্ষ অনুবাদক* (উপন্যাস) (২০২০)
* *শ্রীজাতর ফেসবুক II* (২০২০)

## গীতিকার
শ্রীজাত কবিতার পাশাপাশি বিভিন্ন চলচ্চিত্রের গান রচনা করেছেন। 
* *০৩৩*
* *অটোগ্রাফ*
* *জানি দেখা হবে*
* *সি/ও স্যার*
* *মিশর রহস্য*
* *শত্রু*
* *উড়ো চিঠি*
* *জিও কাকা*
* *ইতি মৃণালিনী*
* *চ্যাপলিন*
* *চারুলতা*
* *অবশেষে*
* *পাঁচ অধ্যায়*
* *একলা আকাশ*
* *নামতে নামতে*

## পুরস্কার
* ২০০৪ সালে *উড়ন্ত সব জোকার* বইয়ের জন্য আনন্দ পুরস্কার।
* ২০১৪ সালে *[[মিশর রহস্য]]* চলচ্চিত্রের "বালির শহর" গানের জন্য সেরা গীতিকার হিসেবে ফিল্মফেয়ার পুরস্কার।

## তথ্যসূত্র

## বহিঃসংযোগ

বিষয়শ্রেণী:ভারতীয় কবি
বিষয়শ্রেণী:বাঙালি কবি
বিষয়শ্রেণী:বাঙালি লেখক
বিষয়শ্রেণী:বাঙালি পুরুষ কবি
বিষয়শ্রেণী:আনন্দ পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:আশুতোষ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার লেখক
কৃষি মন্ত্রণালয় (বাংলাদেশ)

**কৃষি মন্ত্রণালয়** গণপ্রজাতন্ত্রী বাংলাদেশ সরকারের একটি কৃষিবিষয়ক মন্ত্রণালয় যা বাংলাদেশ সচিবালয়ের ৪ নম্বর ভবনের ৫ম ও ৬ষ্ঠ তলায় অবস্থিত। মন্ত্রণালয়টি ৭টি উইংয়ের সমন্বয়ে গঠিত যা নীতি নির্ধারন, পরিকল্পনা প্রণয়ন, তদারকী ও প্রশাসনিক ব্যবস্থাপনার দায়িত্বসমূহ সম্পাদন করে থাকে। সরকারের কৃষি সম্পর্কিত বিভিন্ন নীতি ও পরিকল্পনা বাস্তবায়নের জন্য অধিদপ্তর/দপ্তর/সংস্থা রয়েছে। একজন মন্ত্রীর নেতৃত্বে একজন সচিব, দুই জন অতিরিক্ত সচিব, সাত জন যুগ্ম-সচিব, একজন যুগ্ম-প্রধান এবং কয়েকজন উপ-সচিব, উপ-প্রধান, সিনিয়র সহকারী সচিব, সিনিয়র সহকারী প্রধান, সহকারী সচিব, সহকারী প্রধান, কৃষি অর্থনীতিবিদ, গবেষণা কর্মকর্তা কর্মরত আছেন।

## দপ্তর/সংস্থা
# কৃষি সম্প্রসারণ অধিদপ্তর (ডিএই)
# বাংলাদেশ কৃষি উন্নয়ন কর্পোরেশন (বিএডিসি)
# বাংলাদেশ কৃষি গবেষণা কাউন্সিল (বিএআরসি)
# বাংলাদেশ কৃষি গবেষণা ইনস্টিটিউট (বারি)
# বাংলাদেশ ধান গবেষণা ইনস্টিটিউট (ব্রি)
# বাংলাদেশ পাট গবেষণা ইনস্টিটিউট (বিজেআরআই)
# বাংলাদেশ ইক্ষু গবেষণা ইনস্টিটিউট (বিএসআরআই)
# বাংলাদেশ পরমাণু কৃষি গবেষণা ইনস্টিটিউট (বিনা)
# তুলা উন্নয়ন বোর্ড (সিডিবি)
# কৃষি তথ্য সার্ভিস (এআইএস)
# জাতীয় কৃষি প্রশিক্ষণ একাডেমি (নাটা)
# কৃষি বিপণন অধিদপ্তর (ড্যাম)
# বীজ প্রত্যয়ন এজেন্সী (এসসিএ)
# বরেন্দ্র বহুমুখী উন্নয়ন কর্তৃপক্ষ (বিএমডিএ)
# বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউট (বারটান)
# মৃত্তিকা সম্পদ উন্নয়ন ইনস্টিটিউট (এসআরডিআই)
# বাংলাদেশ গম ও ভুট্টা গবেষণা ইনস্টিটিউট (বিডব্লিউএমআরআই)
# হর্টিকালচার এক্সপোর্ট ডেভেলপমেন্ট ফাউন্ডেশন (হর্টেক্স ফাউন্ডেশন)

## কৃষি পরিসংখ্যান

## তথ্যসূত্র

বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:কৃষি মন্ত্রণালয় (বাংলাদেশ)
বিষয়শ্রেণী:কৃষি মন্ত্রণালয়

বিষয়শ্রেণী:বাংলাদেশ ভিত্তিক কৃষি সংগঠন
রিচার্ড অস্টিন

**রিচার্ড আর্করাইট অস্টিন** (; জন্ম: ৫ সেপ্টেম্বর, ১৯৫৪ - মৃত্যু: ৭ ফেব্রুয়ারি, ২০১৫) জ্যামাইকার কিংস্টনে জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন।

বহুমূখী ক্রীড়া প্রতিভার অধিকারী **রিচার্ড অস্টিন** একাধারে ক্রিকেটসহ ফুটবল ও টেবিল টেনিসে দক্ষ ছিলেন। ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন তিনি।

## ঘরোয়া ক্রিকেট
২১ মার্চ, ১৯৭৫ তারিখে মন্টেগো বে এলাকার জারেট পার্কে ত্রিনিদাদ ও টোবাগো দলের বিপক্ষ তার প্রথম-শ্রেণীর ক্রিকেটে অভিষেক ঘটে। ঐ খেলায় তিনি ০ ও ৭৪ রান সংগ্রহের পাশাপাশি ৩৪ রানে ৩ উইকেট দখল করেন। এর পরপরই তিনি জ্যামাইকা অনূর্ধ্ব-১৯ দলে প্রতিনিধিত্ব করেন। ২২ ফেব্রুয়ারি, ১৯৭৬ তারিখে কেনসিংটন ওভালে বার্বাডোসের বিপক্ষে লিস্ট এ ক্রিকেটে প্রথমবারের মতো অংশগ্রহণ করেন। ব্যাটিং উদ্বোধনে নেমে ৩ রান তোলেন ও দুই ওভারে ৭ রান দিয়ে কোন উইকেট পাননি। ১৯৭৮ সালে ল্যাঙ্কাশায়ার লিগে চার্চ ক্রিকেট ক্লাব ও ১৯৮২ সালে এনফিল্ড ক্রিকেট ক্লাবে খেলেন।

## খেলোয়াড়ী জীবন
ব্যাটিংয়ে ধারাবাহিকতা বজায় রাখায় তৎকালীন শক্তিশালী ওয়েস্ট ইন্ডিজ দলে খেলার সুযোগ পান তিনি। ১৯৭৭ সালে ক্যারি প্যাকারের বিশ্ব সিরিজ ক্রিকেটে যোগদানের প্রস্তাব পান ও তিনি তা সাদরে গ্রহণ করেন। মার্চ, ১৯৭৮ সালে সফরকারী অস্ট্রেলিয়া দলের বিপক্ষে সিরিজের প্রথম দুই টেস্টে ২, ২০ ও ০/৫ লাভ করেন। বোর্দা ক্রিকেট গ্রাউন্ডে অনুষ্ঠিত তৃতীয় টেস্টেও দলে অন্তর্ভুক্ত থাকলেও বিশ্ব সিরিজের ক্রিকেটার ডেসমন্ড হেইন্স ও ডেরেক মারে’র সাথে তাকেও বাদ দেয়া হয়। তাদের বাদ দেয়ার প্রতিবাদে বিশ্ব সিরিজের বেশ কয়েকজন খেলোয়াড় টেস্ট বয়কট করে।

১৯৭৭ থেকে ১৯৭৯ মেয়াদকালে বিশ্ব সিরিজ ক্রিকেটে অংশ নেয়ার ফলে তাকে আর ওয়েস্ট ইন্ডিজ দলে ঠাঁই দেয়া হয়নি। ফলে তিনি লরেন্স রো’র নেতৃত্বাধীন ওয়েস্ট ইন্ডিজ দলের বিদ্রোহী সদস্যরূপে ১৯৮২ থেকে ১৯৮৪ মেয়াদকালে দুইবার দক্ষিণ আফ্রিকা গমন করেন। পরবর্তীতে ২০ জুন, ২০১১ তারিখে জামাইকার ক্রিকেটের উন্নয়ন সংঘ, ক্যারিবীয় দ্বীপপুঞ্জসহ ও বহিঃবিশ্বের কাছে ঐ সময়কার দুর্বল দলের পক্ষে ক্ষমা প্রার্থনা করেন।

## অবসর
ক্রিকেট খেলা থেকে অবসর নেয়ার পর মাত্রাতিরিক্ত মদ্যপান ও নিষিদ্ধ মাদকের দিকে ঝুঁকে পড়েন এবং গৃহহীন হন। ৭ ফেব্রুয়ারি, ২০১৫ তারিখে রিচার্ড অস্টিনের দেহাবসানের কথা ঘোষণা করা হয়।

## তথ্যসূত্র

## আরও পড়ুন
* Robinson, R. (1979) *The Wildest Tests*, Cassell Australia: Sydney. .

## বহিঃসংযোগ
* 
* 

বিষয়শ্রেণী:১৯৫৪-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:১৯৭০-৭১ থেকে ১৯৯৯-২০০০ ওয়েস্ট ইন্ডিজের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:জামাইকার ক্রিকেটার
বিষয়শ্রেণী:জামাইকার আন্তর্জাতিক ফুটবলার
বিষয়শ্রেণী:বিশ্ব সিরিজ ক্রিকেট খেলোয়াড়
বিষয়শ্রেণী:জ্যামাইকান ক্রিকেটার
বিষয়শ্রেণী:জ্যামাইকান ফুটবলার
বিষয়শ্রেণী:অবস্থান অনুযায়ী শ্রেণীভুক্ত নয় এমন পুরুষ ফুটবলার
পুণ্য (ইসলাম)

**ইসলামে পুণ্য ([[সওয়াব]])** বা **আল-বিররু** হল ইসলামি নীতিশাস্ত্রের একটি প্রধানতম গুরুত্বপূর্ণ অংশ। প্রায়শই, তাকওয়াকে পুণ্যের সমার্থক বলে চিহ্নিত করা হলেও প্রকৃতপক্ষে ইসলামে পুণ্য অপেক্ষাকৃতভাবে একটি ভিন্ন ও বিস্তৃত সংজ্ঞাকে নির্দেশ করে।
## কুরআন
কুরআনে পুণ্য (আল-বিররু) সংজ্ঞায়িত হয়েছে এভাবে:

## হাদিস
হাদিসে পুণ্যের সংজ্ঞা প্রদান করা হয়েছে। আন নাওয়াস বিন সামআন হতে বর্ণিত:

ওয়াবিসা বিন মাবাদ হতে বর্ণিত:

## তথ্যসূত্র

## আরও দেখুন
* ইসলামের দৃষ্টিতে পাপ

বিষয়শ্রেণী:ইসলামি নীতিশাস্ত্র
যুদ্ধ বিমান

**যুদ্ধ বিমান** শব্দটি মূলত প্রথম বিশ্বযুদ্ধের সময় থেকে প্রচলিত। ১৯০৬ সালে বিমান আবিষ্কারের পর থেকে বিমান নিয়ে ব্যাপক গবেষণা চলতে থাকে। পরবর্তীতে বিমানকে যুদ্ধক্ষেত্রে ব্যবহার করা শুরু হয়।

যুদ্ধক্ষেত্রে মূলত ভূমিতে অবস্থিত বস্তুসমূহের উপর আক্রমণ চালানোর জন্য যুদ্ধ বিমান ব্যবহার করা হয়। আমেরিকাতে পারসুইট বলা হত যুদ্ধ বিমান পরিচালনাকারী গোষ্ঠিকে। ব্রিটেনে এসব বিমান বা বিমান পরিচালনাকারী দেরকে রয়াল ফ্লাইং ক্রপস বলা হত।

## উন্নয়নধারা

প্রথম বিশ্বযুদ্ধ চলাকালে মূলত কাঠের ফ্রেমে তৈরী বিমান ব্যবহার করা হত। যার সর্বোচ্চ বেগ ১০০ কিলোমিটার প্রতি ঘণ্টা। দ্বিতীয় বিশ্বযুদ্ধের সময়ে যেসব যুদ্ধবিমান ব্যবহার করা হত সেগুলো মূলত লোহার ফ্রেমে তৈরী। এদের বেগ সর্বোচ্চ ৪০০ কিলোমিটার প্রতি ঘণ্টা পর্যন্ত দেখা যায়। প্রথমে এক ইঞ্জিনের বিমান দেখা গেলেও পরবর্তীকালে দুই ইঞ্জিনচালিত বিমান এর প্রচলন ঘটে। ১৯৬০ এর দশকে এয়ার টু এয়ার মিসাইল মেশিনগানের একক আধিপত্যকে থামিয়ে দেয়। টার্বোজেট এর ব্যবহার এবং পরবর্তীতে তা বন্ধ করে দেয়া,নতুন প্রযুক্তি (যেমন রাডার) এর ব্যবহার এবং এ সংক্রান্ত গবেষণা যুদ্ধবিমানকে বর্তমান পর্যায়ে নিয়ে এসেছে।

বিষয়শ্রেণী:যুদ্ধ বিমান
এলংজানি নদী

**এলংজানি নদী** বা **ইলাংজানি নদী** যমুনার একটি শাখানদী। নদীটি বাংলাদেশের উত্তর-কেন্দ্রীয় অঞ্চলের টাঙ্গাইল ও ঢাকা জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক এলংজানি নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ০৭।

## প্রবাহ
যমুনার পূর্ব  দিকের প্রবাহটি **এলংজানি** নামে পরিচিত। এই নদী তাসেরির নিলকুঠির পার্শ্বদেশ স্পর্শ করে কেদারপুর গ্রামের মধ্য দিয়ে তিল্লি গ্রামের কিঞ্চিত পশ্চিমে ধলেশ্বরীর সঙ্গে মিলিত হয়েছে। এই নদী দেউলি গ্রামের কাছ থেকে বের হয়ে মানিকগঞ্জের কাছে ধলেশ্বরীতে পড়েছে। টাঙ্গাইল জেলার সদর উপজেলার ধলেশ্বরী থেকে উৎপন্ন হয়ে দেলদুয়ারের মধ্য দিয়ে প্রবাহিত হয়ে টাঙ্গাইল জেলার মির্জাপুর উপজেলার নাংলী নদীতে পড়েছে। নদীটির দৈর্ঘ্য ৩৫ কিমি। প্রস্থ ৭০ মিটার। গভীরতা ৮.৫ মিটার। নদী অববাহিকার আয়তন ২১৮ বর্গ কিমি।

প্রবাহ মৌসুমি ধরনের। মার্চ ও এপ্রিল মাসে পানি প্রবাহ থাকে না। কিন্তু জুলাই-আগস্ট মাসের বর্ষা মৌসুমে পানি প্রবাহ সবচেয়ে বেশি হয়। এ সময় প্রবাহের পরিমাণ ৫৫০ ঘনমিটার/সেকেন্ড। এ নদীতে জোয়ার-ভাটার প্রভাব নেই।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ঢাকা জেলার নদী
বিষয়শ্রেণী:টাঙ্গাইল জেলার নদী
বিষয়শ্রেণী:ধামরাই উপজেলা
বিষয়শ্রেণী:দেলদুয়ার উপজেলা
বিষয়শ্রেণী:নাগরপুর উপজেলা
বিষয়শ্রেণী:মির্জাপুর উপজেলা
বিষয়শ্রেণী:টাঙ্গাইল সদর উপজেলা
সুজালপুর ইউনিয়ন

**সুজালপুর ইউনিয়ন** বাংলাদেশের দিনাজপুর জেলার অন্তর্গত বীরগঞ্জ উপজেলার একটি ইউনিয়ন।
## অবস্থান
সুজালপুর ইউনিয়নের উত্তরে নিজপাড়া ইউনিয়ন, পূর্বে বীরগঞ্জ পৌরসভা, দক্ষিণে  কাহারোল উপজেলা, পশ্চিমে ভোগনগর ইউনিয়ন অবস্থিত। ইউনিয়ন তথা বীরগঞ্জ উপজেলার একমাত্র ঢেপা নদীটি  সুজালপুর ইউনিয়নের মধ্যে দিয়ে বয়ে গেছে।

## ইতিহাস ও ঐতিহ্য
দিনাজপুর জেলার বীরগঞ্জ উপজেলার ঐতিহ্যবাহী অঞ্চল হলো সুজালপুর ইউনিয়ন। কাল পরিক্রমায় আজ  সুজালপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় সমুজ্জ্বল হয়ে উঠেছে। সুজালপুর নাম করা হয়েছে অনেক পড়ে বিট্রিশ সময় এর নাম ছিল নুরপুর। উপজেলার গন্যমান্য ব্যক্তিবর্গ সকলেই প্রাই সুজালপুর ইউনিয়ন এর মধ্যে ব্যবসাহ বাণিজ্য থেকে শুরু করে বড় বড় প্রতিষ্ঠান সবগুরোই প্রায় এই সুজালপুর ইউনিয়ন এর মধ্যে কিন্তু কালক্রমে বর্তমানে এই ইউনিয়ন থানার সবচেয়ে ছোট আকার ধারণ করে তার কারণ সুজালপুর মৌজা সম্পূর্ণ ভাবে পৌরসভা ঘোষণা হওয়ায়। তার পরও এখনোও ইউনিয়নটি তার আগের নামই ধারণ করে আছেন।

### ভাষা ওসংস্কৃতি
সুজালপুর ইউনিয়নে সাহিত্য ও সাংস্কৃতির চর্চার দিক দিয়ে আবহমানকাল থেকেই ঐতিহ্যবাহী। এ ইউনিয়নে সংস্কৃতিমনা লোকজন বিভিন্ন সময়ে  বিভিন্ন জায়গায় অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে  আদিকাল থেকেই উল্লেখযোগ্য সংখ্যক আদিবাসী বসবাস করে আসছে  এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে।  ৫নং সুজাপুর ইউনিয়নে  বিভিন্ন সাংস্কৃতিক প্রতিষ্ঠান এবং ঐতিহ্যগত আচার অনুষ্ঠানদৃষ্টে প্রতীয়মান হয় যে, এখানকার মানুষ শিল্প সংস্কৃতির প্রতি  অত্যন্ত অনুরাগী । পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বণের সময়, মুসলমানদের ঈদ উৎযাপনের সময় এ উপজেলায় বেশ উৎসবমুখর পরিবেশের  সৃষ্টি হয়। ঢাক, ঢোল, কাসর, তোরংগ,বাঁশী  এ এলাকার বেশ জনপ্রিয়   বাদ্যযন্ত্র। সবচেয়ে বড় বিষয় হলো সাম্প্রদায়িক সম্প্রীতির এক অনন্য দৃষ্টান্ত বহন করে আছেন এই ইউনিয়নটি। সকলে মিলে সকল উৎসব খুব সুন্দর ভাবে পালন করে থাকে। পুজার সময় হিন্দু মুসলমান সাঁওতাল থেকে শুরু করে খ্রীষ্টান সম্প্রদায়ের লোকজন এক সঙ্গে উৎসব উপভোগ করে এবং পালন করেন। উৎসব গুলোর সময় এক সৌন্দয্য প্রকাশ পায়।
## প্রশাসনিক এলাকা
সুজালপুর ইউনিয়ন ১৯টি গ্রাম নিয়ে গঠিত যা ৯টি প্রশাসনিক ওয়ার্ডে বিভক্ত।

## যোগাযোগ
দিনাজপুর জেলা সদর থেকে হাইওয়ে রোড হয়ে ২৮ কি:মি:। রাস্তা ও সড়কের পরিমাণ (কি:মি:) পাকা ২৫কি: কাঁচা ৭০ কি:মি:।

## জনসংখ্যা
সুজালপুরের মোট জনসংখ্যা - ২৪৭৬৯ জন
::পুরুষ = ১২৬১৩ জন
::মহিলা = ১২১৫৬ জন

## শিক্ষা
এ ইউনিয়নে ১টি স্পোর্টিং ক্লাব (কাদরো স্পোর্টিং ক্লাব) ১টি মাধ্যমিক বিদ্যালয়, ১টি মাদ্রাসা ও ১৯টি প্রাথমিক বিদ্যালয় আছে।
* আমতলী উচ্চ বিদ্যালয়
* শীতলাই আলিম মাদ্রাসা

## অর্থনীতি
সুজালপুর ইউনিয়নের অর্থনীতি মূলত কৃষি নির্ভর।
### হাট বাজার
* জগদল হাট
* হাবলু হাট

## দর্শনীয় স্থান
ইউনিয়নের একমাত্র দর্শনীয় স্থান বীরগঞ্জ - খানসামা রোড সংলগ্ন টেপা নদীতে দেওয়া স্লুইচ গেট। 
## সরকারী অফিস
* উপসহকারী কৃষি কর্মকর্তা
* ইউনিয়ন ভুমি অফিস
* ইউনিয়ন স্বাস্থ্য কেন্দ্র
* পরিবার পরিকল্পনা

## উল্লেখযোগ্য ব্যক্তিত্ব
## আরও দেখুন
## তথ্যসূত্র
সামী আসলাম

**সামী আসলাম** (পাঞ্জাবী :سمیع اسلم); জন্ম ১২ ডিসেম্বর ১৯৯৫) হলেন একজন পাকিস্তানি ক্রিকেটার। তিনি একজন বা-হাতি ব্যাটসম্যান এবং অনিয়মিত ডান হাতি মিডিয়াম পেস বোলার হিসেবে খেলে থাকেন। তিনি ২০১২ সালের অস্ট্রেলিয়ার অনুষ্ঠিতব্য অনূর্ধ্ব-১৯ ক্রিকেট বিশ্বকাপের পাকিস্তান দলের অন্যতম একজন সদস্য ছিলেন।

২০১৪ সালের সংযুক্ত আরব আমিরাতে অনুষ্ঠিতব্য অনূর্ধ্ব-১৯ ক্রিকেট বিশ্বকাপে আসলাম অধিনায়কের দায়িত্ব পালন করেন; যেখানে তার অসাধারণ অধিনায়কত্বের সুবাদে পাকিস্তান দল ফাইনাল খেলার সৌভাগ্য অর্জন করে। বর্তমানে ২০১৪ সালের গ্রীষ্মকালীন দলের জন্য নির্বাচিত হন।

তিনি ২০১৪-১৫ মৌসুমে পাকিস্তান ক্রিকেট দলের বাংলাদেশ সফরে পাকিস্তানের হয়ে একদিনের আন্তর্জাতিক ক্রিকেটে আত্মপ্রকাশ করেন। যেখানে তিনি ৪৫ রান করে নাসির হোসেনের বলে আউট হন।

## আরও দেখুন
* আহমেদ শেহজাদ
* উমর আকমল

## তথ্যসূত্র

## বহিঃসংযোগ
*Sami Aslam – Cricinfo profile
*Sami Aslam – interview with alrasub.com

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:লাহোর ঈগলের ক্রিকেটার

বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:ফেডারেল এরিয়াজের ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:লাহোর ঈগলসের ক্রিকেটার
বিষয়শ্রেণী:দক্ষিণ পাঞ্জাবের (পাকিস্তান) ক্রিকেটার